గుస‌గుస‌లు
అనుష్క సినిమాలో రానా?
హైదరాబాద్‌: అనుష్క, రానా మరోసారి ఒకే తెరపై సందడి చేయబోతున్నారట. ఇప్పటికే వీరిద్దరి కాంబినేషన్‌లో ‘బాహుబలి’, ‘బాహుబలి 2’, ‘రుద్రమదేవి’ సినిమాలు వచ్చాయి. ‘సైజ్‌జీరో’లోనూ రానా అతిథి పాత్రలో కనిపించారు. కాగా అనుష్క కొత్త సినిమా ‘సైలెంట్‌’ (వర్కింగ్‌ టైటిల్‌)లో ఆయన కీలక పాత్ర పోషించబోతున్నట్లు సమాచారం. దీనికి సంబంధించి అధికారిక ప్రకటన రావాల్సి ఉంది.
హేమంత్‌ మధుకర్‌ దర్శకత్వం వహిస్తున్న చిత్రమిది. అమెరికాలో ఈ చిత్రం షూటింగ్‌ ప్రారంభం కాబోతోంది. పీపుల్‌ మీడియా ఫ్యాక్టరీ, కోన ఫిల్మ్‌ కార్పొరేషన్ సంస్థలు సంయుక్తంగా ఈ చిత్రాన్ని నిర్మిస్తున్నాయి. మాధవన్‌, అంజలి, షాలినీ పాండే, సుబ్బరాజు, అవసరాల శ్రీనివాసరావు తదితరులు ఈ సినిమాలో కీలక పాత్రలు పోషించబోతున్నారు.
రానా ‘హాథీ మేరే సాథీ’ సినిమాలో నటిస్తున్నారు. మరోపక్క ఆయన కీలక పాత్రలో ‘హౌస్‌ఫుల్‌ 4’ సినిమా తెరకెక్కుతోంది. చంద్రబాబు నాయుడు పాత్రలో రానా నటించిన ‘యన్‌.టి.ఆర్‌ మహానాయకుడు’ సినిమా ఫిబ్రవరి 22న విడుదలకు సిద్ధమైంది. ఇవి కాకుండా రానా చేతిలో మరో మూడు ప్రాజెక్టులు ఉన్నట్లు తెలిసింది.
Tags :